Forcallo apareixe tamién entre los lugars de lo Campo de Daroca saqueyaus en una guerra entre Castiella y Aragón de lo sieglo XV con un cerco a Villarroya, y que menciona Cheronimo Zurita en "Anales de Aragón" de lo sieglo XVI, pero puet estar lo despoblau Forcallo de la Comunidat de Calatayú. D'alcuerdo con Antonio Ubieto Arteta la evolución de lo toponimo ha estau Forcaxo (fogache de 1495), Forcajo (dica 1543), El Horcajo (1609), Orcajo (dende 1646) y encara que a diferencia de lo suyo chirmán Agustín Ubieto Arteta no mencione la forma orichinal con fonetica aragonesa Forcallo (que debeba conoixer por conoixer lo texto de 1205 de Remón de Castrocol) si documenta la progresiva castellanización de lo toponimo.